ÚRAD VLÁDY
    SLOVENSKEJ REPUBLIKY
           sekcia vládnej legislatívy

                                                                                                            Na rokovanie vlády SR
	Dňa 7. júna 2006
	K materiálu č. 10323/2006
	K bodu č.

S T A N O V  I  S K O

k návrhu nariadenia vlády Slovenskej republiky o zániku daňového nedoplatku, zodpovedajúceho nezaplatenej sankcii prislúchajúcej k zaplatenej dani z dedičstva, dani z darovania a dani z prevodu  a prechodu  nehnuteľností 

I.

       Návrh nariadenia vlády Slovenskej republiky o zániku daňového nedoplatku, zodpovedajúceho nezaplatenej sankcii prislúchajúcej k zaplatenej dani z dedičstva, dani z darovania a dani z prevodu a prechodu nehnuteľností  predkladá na rokovanie vlády SR podpredseda vlády a minister finanacií Ivan Mikloš. 

       Podnetom pre vypracovanie  návrhu nariadenia vlády je skutočnosť, že v rámci daňovej reformy boli daň z darovania a daň z dedičstva od 1. januára 2004 zrušené a daň z prevodu a prechodu nehnuteľností sa uplatňovala len vtedy, ak daňová povinnosť vznikla do konca roku 2004.

        Návrh nariadenia vlády nezvyžaduje zvýšené výdavky zo štátneho  rozpočtu, rozpočtov obcí alebo vyšších územných celkov, naopak zaplatením majetkových daní ( okrem sankcií ) sa očakáva nárast daňových príjmov štátneho rozpočtu o viac ako 1 mld. Sk. 

         
II.

          Legislatívna rada vlády Slovenskej republiky prerokovala predmetný návrh nariadenia vlády SR na svojom zasadnutí 6. júna 2006 a odporučila vláde Slovenskej republiky návrh schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.

         
III.

           Sekcia vládnej legislatívy Úradu vlády SR konštatuje, že v novom znení sú zapracované pripomienky Legislatívnej rady vlády ( 2 pripomienky ), preto odporúča vláde SR návrh nariadenia vlády SR v predloženom znení schváliť.

V Bratislave  7. júna 2006
Vypracovali: K. Gališinová
	H. Sabolová

                                                                                                                Štefan G r m a n
                                                                                                                 generálny riaditeľ
	  sekcie vládnej legislatívy